Msingi wa kisiasa ni nguzo kuu ya ukuaji wa Kiswahili
Language: Swahili | Genre: News

UKUMBI WA LUGHA NA FASIHI 
Ukuaji wa lugha yoyote hutegemea sana ushirikiano wa kisiasa uliopo wa viongozi na taasisi za mataifa husika. 
Msingi wa kisiasa ni nguzo kuu ya ukuaji wa Kiswahili 
UMEKUWAPO na tumbojoto kuhusu mustakabali wa ufanisi wa umoja wa nchi wanachama wa Jumuiya ya Afrika Mashariki (EAC), baada ya kuibuka madai kuwa Tanzania na Burundi 'zinatengwa' kati-ka mikakati mbalimbali ya kujiunga na jumuiya hiyo. Mtikisiko huo wa umoja wa kanda hii huen-da usiwe habari njema kwa juhudi za ukuzaji wa Kiswahili, hasa ikizingatiwa kuwa Tan-zania na Kenya huonekana kama mihimili na vitovu vya ukuaji wa lugha hii katika ukanda huu.
Aidha, ushirikiano wa wasomi kutoka nchi hizi mbili ndio umefanikisha kubuniwa kwa matoleo kadha ya Kamusi Mpya za Kiswahili;  hii ikiwa hatua kubwa katika ukuaji wa Kiswa  hili katika ukanda huu na sehemu nyingine  duniani. 
 Kwa mfano, kongamano la kwanza lil- ilopendekeza wazo la kuandaa Kamusi mpya  ya Kiswahili (kuchukua mahali pa Kamusi Kongwe ya TUKI iliyokuwa imetumiwa tangu 1981) liliwashirikisha wasomi wa nchi hizi mbili. 
Wazo la kuandika kamusi hiyo mpya (tukumbuke kuna matoleo kadha ya Kamusi  ya Karne ya 21) lilitokana na fikra za wana-  taaluma kadha waliokaa katika warsha ya kutathmini mahitaji ya Kamusi za Kiswahili  zilizokuwapo na mabadiliko ambayo yalitakiwa kufanywa. 
Warsha hiyo, iliyofanywa katika Hoteli ya Silver Springs, jijini Nairobi mnamo 1996. iliwashirikisha wanataaluma: Prof Rocha Chimerah, Prof Mohammed Abdulaziz na Prof Kamani Njogu (wote kutoka Kenya). Wengine  walioshirikishwa ni Maprofesa James Mdee, John Kiango na David Massamba, wote wana  toka Tanzania. 
 Wakiwa na wengine, wanataaluma hawa walibaini kuwa mawanda ya Kiswahili yalizidi kupanuka na kulikuwa na hitaji la kuandika kamusi ya ziada ili kukidhi mahitaji ya watumiaji wa Kiswahili. 
 Matokeo ya makongamano haya yamekuwa ya kuridhisha sana, kwani yaliweka msingi wa kuendelea kwa ushirikiano wa mataifa haya mawili.  Hili ni zao la mwendelezo wa uandaaji wa  makongamano mengi zaidi kuangazia ukuaji wa Kiswahili. Hivyo basi, ikiwa kutazuka mgawanyiko,  hasa kati ya Kenya na Tanzania kuhusu mwendelezo wa juhudi za ushirikiano wa EAC,  litakuwa pigo kuu kwa hatua zilizopigwa na wasomi, wanataaluma na wakereketwa mbalimbali wa Kiswahili.Ikumbukwe kuwa ni miaka michache imepita baada ya wasomi kutoka Kenya na sehemu mbalimbali duniani kushiriki kwenye Makumbusho ya Sheikh Shaaban Robert, nchini Tanzania, kuadhimisha miaka 50 tangu alipofariki. 
 Makumbusho hayo hufanyika kati ya Agosti 19 na 25 kila mwaka na huwakutanisha washikadau mbalimbali wa lugha, ambao huwasilisha tafiti na mapendekezo ainati, yote kuhusu 
jinsi ushirikiano wao ni muhimu katika kuafiki malengo ya kukifanya Kiswahili kuwa lugha 
inayoenziwa barani Afrika na kote duniani. 
Matamshi ya viongozi wa ukanda huu yanayoonyesha tofauti zao za kisiasa si mazuri hata kidogo.Wanasahau kuwa nchi zao huyachukulia kwa uzito yote wanayoyasema na huenda
yakaziunganisha au yakasambaratisha ushirikiano uliopo kati ya raia wa mataifa haya mawili.
kinapozidi kuenea duniani, Kiswahili kimekuwa 'lishe' kwa baadhi ya walimu kutoka Kenya, katika nchi zilizojiunga upya na jumuiya hiyo kama Sudan Kusini, Rwanda na Burundi. 
Kando na hayo, wasomi kutoka Kenya na Tanzania wamepata ajira katika mataifa kama
Msumbiji, DR Congo, Malawi, Zambia, Afrika Kusini kati ya megine ambayo yamekumbatia
Kiswahili kuwa mhimili mkuu wa maendeleo na uunganishaji wa raia wa ukanda huu.
Kimsingi, ukuaji wa lugha yoyote hutegemea sana ushirikiano wa kisiasa uliopo wa viongozi na taasisi za mataifa husika. 
Mazingira mazuri na mikakati ya kisiasa ndiyo ilichangia kutanuka kwa lugha hii. 
Bila shaka, hii ni changamoto kwa marais Uhuru Kenyatta (Kenya), John Magufuli (Tanzania), Yoweri Museveni (Uganda) kati ya wengine kutambua kuwa Kiswahili ni thawabu kuu ambayo inapaswa kutunzwa sana kwa mustakabali wa kisiasa, kiuchumi na kijamii wa ukanda huu. 
Hivyo basi, msingi wa kisiasa sharti uwepo  ili kuepuka changamoto kama ile ya 1977; mu 
ungano wa Afrika Mashariki uliposambarati  ka na kudumaza ustawi wa Kiswahili.  Viongozi hawa pia wanapaswa kujifunza  kutokana na mifano ya nchi kama Uingereza,  Ujerumani, Ufaransa na Uchina, ambazo  zimefanikiwa kueneza lugha zao kote duniani  kutokana na uthabiti wa kisiasa. 
"Viongozi wetu wanapaswa kujifunza kutokana na mitano ya nchi kama Uingereza, Ujerumani, Ufaransa na Uchina, ambazo zimefanikiwa kueneza lugha zao kote duniani kutokana na uthabiti wa kisiasa."